**Catre Guvernul Romaniei, Ministerul Muncii si Protectiei Sociale**

**Doamnei ministru Raluca Turcan,**

**Stimata doamna ministru,**

Centrul pentru Studiul Democratiei este un think tank infiintat in cadrul Departamentului de Stiinte Politice al Universitatii Babes-Bolyai. In cadrul centrului, alaturi de colegii Anca Sinea, Corina Murafa si Gabriel Badescu, am realizat in anul 2017 un raport pe tema raspandirii si manifestarilor fenomenului saraciei energetice in Romania.

De asemenea, echipa noastra este conectata la o vasta retea de cercetatori si practicieni din Europa proveniti din universitati, ONGuri, asociatii profesionale si patronale, companii de energie sau firme de consultanta, alaturi de care desfasuram mai multe proiecte de cercetare pe tema saraciei si vulnerabilitatii energetice.

Din aceasta calitate, salutam aparitia noului proiect de lege menit sa stabileasca masuri de protectie sociala pentru consumatorul vulnerabil de energie. Consideram ca era necesara o actualizare semnificativa a cadrului legislativ si ca acest proiect aduce pasi concreti in directia corecta.

Dorim in continuare sa va prezentam cateva propuneri care sa sporeasca consistenta proiectului, derivate din expertiza noastra validata stiintific. Scopurile principale ale propunerilor noastre sunt:

**1)** de a operationaliza cat mai precis posibil conceptele de “vulnerabilitate energetica” si “saracie energetica” astfel incat,

**2)** sa poata fi identificata cat mai precis posibil sursa vulnerabilitatii pentru a putea elabora politici care sa combata starea de vulnerabilitate,

**3)** pentru a reduce riscul alunecarii in saracie energetica.

Dorim sa aducem in atentia dumneavoastra si faptul ca acest cadru legislativ isi poate atinge pe deplin scopul de imbunatatire a nivelului de trai din perspectiva accesului la serviciile de energie in gospodarii doar complementar cu demararea unei actiuni ample de evaluare energetica a cladirilor de locuit, atat in mediul urban, cat si in mediul rural, urmata de un program extins de investitii.

Dupa cum veti constata si in propunerile noastre, cuantumul ajutoarelor de incalzire trebuie corelat si cu performanta energetica a cladirii de locuit si nu doar cu veniturile gospodariei, pentru a se evita situatii in care o gospodarie are venituri aparent suficiente (“peste prag”), dar care se afla intr-o cladire ineficienta care duce la consumuri mari de energie si cheltuieli aferente mari, astfel incat ponderea sa creasca peste o limita care sa poata fi suportata de membrii gospodariei.

Reamintim si ca fondurile pentru cresterea performantei energetice a cladirilor de locuit se orienteaza exclusiv catre mediul urban, neexistand programe similare care sa acopere locuinte individuale nici in mediul urban, nici in mediul rural, cu exceptia unor initiative locale si a programului AFM inca neoperationalizat.

In lipsa unui astfel de program de evaluare si investitii in performanta energetica a cladirilor, banii publici destinati ajutoarelor de incalzire reprezinta doar o solutie pe termen scurt, dar nu pot rezolva o cauza structurala a vulnerabilitatii si saraciei energetice.

Solutia pe care o propunem ia in calcul starea cladirilor de locuit intr-un mod aplicabil imediat, pe baza unor parametri ai cladirilor care se afla deja in posesia autoritatilor locale sau care pot fi identificati prin formularele folosite pentru solicitarea ajutoarelor de incalzire, fara a “incarca” procesul.

Speram ca aceasta contributie sa fie utila. Va asiguram de toata disponibilitatea noastra pentru dialog ulterior si va adresam rugamintea de a ne include in grupuri de lucru sau in discutiile pe care le veti organiza pe aceasta tema.

Cu respect,

Dr. George Jiglau

Presedinte, Centrul pentru Studiul Democratiei

Universitatea Babes-Bolyai

**Observatie generala**

Propunem redefinirea pragurilor pentru acordarea ajutorului financiar de incalzire utilizand metodele de calcul similare cu cele din Marea Britanie sau Italia, amintite in expunerea de motive, prin corelarea veniturilor totale ale gospodariei cu cheltuielile pentru asigurarea nevoilor energetice minimale cu pragul de saracie, astfel incat sa fie considerata drept o gospodarie aflata in “vulnerabilitate energetica” cea in care venitul rezultat dupa scaderea cheltuielilor cu energia din venitul total s-ar situa sub pragul de saracie.

Cheltuielile pentru asigurarea nevoilor energetice minimale ar astfel fi calculate dupa modalitatea amintita mai sus, luand in considerare structura gospodariei, dar si parametrii tehnici ai cladirii de locuit.

Metoda de calcul propusa, validate stiintific si practic in tarile precizate ca model:

**Pragul de saracie standard lunar** \* nr. adulti echivalenti din gospodarie = **Pragul de saracie lunar aferent gospodariei**

Pragul de saracie lunar al gospodariei \* 12 = **Pragul de saracie anual al gospodariei**

Pragul de saracie anual al gospodariei + cheltuieli minimale energie anuale = **Pragul de vulnerabilitate energetica anual al gospodariei**

Venitul total lunar al gospodariei \*12 = **Venitul total anual al gospodariei**

*Gospodaria se afla in vulnerabilitate energetica daca venitul total anual al gospodariei este mai mic decat pragul de vulnerabilitate energetica anual al gospodariei.*

Sa luam doua exemple (valorile sunt derivate din calcule ale auditorilor energetici, pe baza datelor furnizate de INS prin Ancheta Bugetelor de Familie 2019):

1) Pentru un apartament cu o camera intr-un bloc construit acum 40 de ani, conectat la reteaua de termoficare, situat in zona de temperatura 1, cheltuielile total anuale pentru asigurarea unor nevoi minimale de energie (incalzire, apa calda, iluminat) s-ar situa in medie jurul valorii de 2400 de lei. Conform calculelor de mai sus, Pragul de vulnerabilitate energetica anual al unei astfel de gospodarii ar fi de 17670 de lei. Ceea ce corespunde unei valori lunare, raportate la media adultilor echivalenti, de 1206 lei. Asadar, ajutorul de incalzire poate fi acordat unei gospodarii cu acesti parametri daca venitul annual total s-ar situa sub 17670 de lei, intr-o valoare care sa compenseze diferenta dintre venitul anual si pragul anual.

2) Pentru un apartament de 3 camere cu incalzire pe gaz metan, dintr-un bloc similar, dar aflat in zona de temperatura 3, pragul de vulnerabilitate energetica annual ar fi 25772 de lei, ceea ce corespunde unei valori lunare per adult echivalent de aproximativ 1360 de lei. Ajutorul de incalzire poate fi acordat unei gospodarii de acest gen daca venitul ei anual se situeaza sub 25772 de lei.

Observam ca in ambele exemple, valorile lunare rezultate sunt semnificativ peste pragul de 810 lei/persoana prevazut in actualul proiect de lege, deci aplicarea unui astfel de indicator ar asigura o acoperire mult mai buna a vulnerabilitatii energetice provenite din cauza veniturilor reduse, de o maniera care sa ia in calcul si caracteristicile locuintei.

**Art. 3, alin. 1, punctul p)**

Propunem definirea inca prin aceasta lege a *nevoilor energetice minimale* prin intermediul consumului minim dintr-o gospodarie pentru un nivel de trai decent prin raportare la structura gospodariei (exprimata in raport cu numarul de adulti echivalenti), caracteristicile locuintei si zona de temperatura. Daca nevoile energetice minimale sunt definite concret, saracia energetica poate fi definita drept incapacitatea de a acoperi aceste nevoi minimale pe tot parcursul anului, iar vulnerabilitatea energetica poate fi inteleasa drept o situatia prealabila saraciei energetice.

Asadar, propunem inlocuirea textului actual cu urmatorul:

“nevoi enegetice minimale – reprezintă consumul minim al unei familii pentru iluminat, încălzirea optimă si integrala a suprafetei utile a locuinţei in sezonul rece, **racirea optima a locuintei in sezonul cald,** susţinerea facilităţilor de gătit şi asigurarea apei calde în locuinţă, utilizarea mijloacelor de comunicare care presupun utilizarea de energie sau alimentarea dispozitivelor medicale pentru susținerea vieții sau ameliorarea sănătății persoanelor. **Limita minimă a consumului va lua in calcul structura gospodariei (exprimate prin numarul de adulti echivalenti), tipul de combustibil folosit pentru incalzire si prepararea apei calde, si caracteristicile tehnice care determina nivelul de performanta energetica a cladirii de locuit, precum si ale sistemelor tehnice, conform Anexei 2**”.

**Art. 3, alin. 1, punctul o)**

Propunem eliminarea din definitia saraciei energetice a combinatiei dintre venituri, costuri si eficienta, ca urmare a faptului ca cercetarile stiintifice au evidentiat cauze si mai ample ale saraciei energetice (si vulnerabilitatii energetice), care pot tine de structura sistemului energetic, lipsa increderii intre consumator si companii sau institutii ale statului, comportament neresponsabil fata de energie in locuinta, aparitia unor situatii neprevazute in gospodarie (precum deteriorarea rapida a sanatatii unui membru al gospodariei) etc. De aceea, apreciem dorinta legiuitorului de a identifica mai precis cauzele saraciei energetice, si mai mult optam pentru o definitie mai larga, care sa permita mai multa flexibilitate in identificarea cauzelor si elaborarea de politici publice cat mai specifice. Asadar, propunem inlocuirea textului actual cu urmatorul:

“**sărăcie energetică - desemnează situația în care o gospodărie nu își permite asigurarea pe tot parcursul anului a nevoilor energetice minimale, definite la punctul p) si calculate in baza Anexei 2, care să garanteze un nivel de trai decent;**”.

**Articolul 7, alin. 3, punctul c)**

Salutam cresterea cuantumului de referinta al ajutorului de incalzire pentru combustibili solizi la 80 de lei, cumulat cu suplimentul lunar de 20 de lei, in acelasi timp in care consideram ca aceasta valoare este inca insuficienta. Conform unui raport realizat in 2018 pe baza datelor INS privind consumul de gaz natural in Romania, o treime din populatia totala a tarii nu are acces la gaz natural. Dupa datele ABF din 2019, 37% dintre gospodarii se incalzesc cu combustibili solizi – in principal cu lemne. Aceste gospodarii se regasesc preponderent in mediul rural, unde peste 70% din populatie foloseste lemne pentru incalzire. Conform calculelor auditorilor energetici, costurile anuale minime pentru asigurarea nevoilor energetice in gospodarii coboara rareori sub 2000 de lei (in case mici in zone mai calde), insa pot ajunge regulat si la 6000 de lei sau mai mult (in case mai mari in zone mai reci), in conditiile in care majoritatea locuintelor sunt incalzite partial, doar intr-o camera si bucatarie, cu un impact negative crescut in sanatatea si starea de bine a locuitorilor.

Pentru a lua un exemplu mediu, al unei case din paianta cu 3 camere in zona de medie de temperatura, cheltuielile anuale cu energia ar fi de circa 3300 de lei, iar pragul de vulnerabilitate energetica anual ar fi de 21203 lei, ceea ce corespunde unui venit lunar pe membru al gospodariei de 1766 de lei. Conform datelor INS pe baza ABF 2019, venitul lunar mediu al unei persoane dintr-o gospodarie de agricultori este de 828 de lei!

In lumina acestor cifre, consideram ca este necesara o regandire majora a modului de acordare a ajutoarelor de incalzire pentru lemne astfel incat aceasta schema de ajutor sa vina cat mai eficient in intampinarea nevoilor unei categorii de populatie deja afectata masiv de saracie.

Atragem atentia si asupra faptului ca valoarea de referinta a ajutorului pentru incalzirea cu energie electrica in sezonul rece s-a marit de la 240 de lei/luna la 500 de lei/luna (ceea ce poate incuraja utilizarea energiei electrice pentru asigurarea nevoilor energetice in locuinta, dar e mai degraba in avantajul populatiei cu venituri mari din mediul urban), pe cand valoarea de referinta pentru combustibili solizi a crescut cu doar 28 de lei, de la 52 la 80 de lei/luna.

La fel ca in cazul ajutoarelor pentru toate tipurile de combustibili, schema de ajutoare de incalzire pentru combustibili solizi trebuie sa tina cont si mai mult de starea locuintelor din mediul rural, fiind necesara mai intai o evaluare profunda a acestora din perspectiva performantei si eficientei energetice, urmata de un program masiv de investitii in renovarea si reabilitarea acestora, care sa dea posibilitatea de implicare inclusive furnizorilor de energie.

Amintim ca fondurile europene sau de la bugetele locale sau national destinate cresterii eficientei energetice a cladirilor s-au concentrat pana acum exclusiv pe blocurile din mediul urban. Per total, se despinde un sentiment de discriminare la adresa populatiei cu venituri reduse, cu precadere din mediul rural, accentuata prin politicile publice succesive care vizeaza serviciile de energie si conditiile de locuit.

**Anexe**

Propunem transformarea Anexei 1 intr-un instrument de calcul prin includerea in calcularea consumurilor medii lunare ale unei gospodarii a urmatoarelor elemente: 1) materialul de constructie (beton, caramida, BCA, lemn, paianta), 2) arie utila incalzita, 3) arie locuibila, 4) adulti echivalenti, 5) numarul camerelor de locuit, 6) tipul de incalzire, 7) zona de temperatura si 8) certificat de performanta energetica, care sa fie realizat prin programe de renovare aprofundata a cladirilor lansate de autoritatile centrale, locale sau de catre furnizorii de energie – companii de servicii energetice.

De asemenea, propunem calcularea a doua tipuri de consumuri medii: unul pentru sezonul rece si unul anual. Aceasta diferentiere poate ajuta la identificarea acelor gospodarii aflate in saracie energetica in raport cu racirea gospodariei pe perioada verii.

In plus, calcularea consumurilor medii in raport cu valorile specifice fiecarei gospodarii pentru acesti parametri permite identificarea, cu ajutorul furnizorilor, a acelor situatii in care consumurile regulate de energie ale unei gospodarii sunt prea mari (semnificativ peste medie) si, corelat cu veniturile gospodariei, identificarea situatiilor in care o interventie in eficientizarea cladirii de locuit (in absenta sau cumulat cu ajutoare financiare pentru incalzire) este masura potrivita pentru combatarea sau prevenirea saraciei energetice.

In final, propunem elaborarea unei Anexe 2, care sa realizeze un calcul pe baza acelorasi parametri pentru consumurile minime necesare pentru acoperirea nevoilor energetice minimale.

Multumim.